שאולי (דמות)

שאולי הוא דמות בדיונית בתוכנית הבידור הסאטירית הישראלית "ארץ נהדרת" ובספין אוף שלה, "הפרלמנט", המגולמת על ידי השחקן הישראלי אסי כהן.

== היסטוריה והתפתחות הדמות ==
השחקן אסי כהן החל להשתתף בתוכנית הבידור הסאטירית ישראלית "ארץ נהדרת" בעונה השלישית בתור שחקן אורח<ref name=":0"></ref> והחל מהעונה הרביעית כדמות קבועה<ref name=":0" /><ref></ref>.

דמותו של שאולי נוצרה לראשונה במהלך צילומי העונה השביעית<ref name=":11"></ref><ref name=":1"></ref> של תוכנית הטלוויזיה "ארץ נהדרת", במערכון העוסק בקבוצת רכישה בבניין<ref name=":2"></ref><ref name=":1" /><ref></ref>. היוצרים הורו לשחקן אסי כהן לגלם דמות של אדם בשם "הרצל", ולאחר סיום יום הצילומים פנה הבמאי בן בכר אל העורך מולי שגב והביע את התפעלותו מהדמות שנוצרה<ref name=":2" /><ref name=":3"></ref>. הוא הציע להחליף את שמה ל"שאולי"<ref name=":2" /><ref name=":3" />, והוחלט להמשיך את הופעות הדמות במערכונים נוספים לאורך העונה<ref name=":1" />. בריאיון ל"וואלה תרבות" סיפר כהן:

לימים, סיפר העורך מולי שגב בריאיון ל"כלכליסט":

תוך זמן קצר הדמות התחבבה על צופי ארץ נהדרת, ובשנת 2012<ref name=":2" />, לאחר סדרת מערכונים בשם "הפרלמנט של שאולי" בארץ נהדרת<ref></ref>, החלו שידורי סדרת הספין אוף, "הפרלמנט", בה כיכב שאולי<ref name=":2" /><ref name=":8"></ref>. בפרלמנט התרחב העיסוק בחייה של הדמות, ונוספו בה דמויות כגון האח ראובן, בת הזוג אירנה, אביו וחבריו<ref name=":2" />.

בשנת 2017, לאחר שתי עונות של הפרלמנט, חזר כהן לגלם את הדמות במערכונים של ארץ נהדרת. במהלך עונה 14, במשך מספר מערכונים, תואר כמתמודד עם מחלת הסרטן, ושאלות קיומיות על חייו<ref name=":2" /><ref name=":1" /><ref></ref><ref name=":9"></ref>. לקראת סוף העונה, ביקש מולי שגב מאסי כהן להחליט בעצמו האם שאולי יבריא מהמחלה. ולאחר מספר ימים החליט כהן כי הדמות תחלים<ref name=":9" />.

בשנת 2022 החל כהן להופיע בסדרת מופעי סטנד-אפ בשם "המופע של שאולי", בהם הוא מגלם את דמותו של שאולי<ref></ref><ref></ref>.

לקראת [[הבחירות לכנסת העשרים וארבע שודר בארץ נהדרת מערכון "שאולי ומלחמת האזרחים", בו קרא שאולי לפתוח במלחמת אזרחים בישראל, וגרר תגובות רבות בציבור הישראלי]]

=== שאולי ומלחמת האזרחים ===

לקראת הבחירות לכנסת העשרים וארבע שודר בארץ נהדרת מערכון "שאולי ומלחמת האזרחים", בו קרא שאולי לפתוח במלחמת אזרחים בישראל. המערכון הפך לקאלט וגרר תגובות רבות בציבור הישראלי. בעקבות המחאה כנגד ממשלת ישראל השלושים ושבע והרפורמה המשפטית, רווחו אזכורי המערכון בעיתונות הישראלית, בעיקר בתור נבואה העומדת להגשים את עצמה.

בשנת 2024 יצאה לאור קומדיית הפשע המקסיקנית "אמיליה פרז" אשר במהלך אחת הסצנות נראה גיבור הסרט צופה בטלוויזיה ישראלית, כשעל המסך הופיע המערכון.

== מאפיינים ==
שאולי הוא אגואיסט מושבע<ref name=":4"></ref>, גס רוח<ref name=":2" /><ref></ref>, נוח לכעוס<ref name=":11" /> פרמיטיבי<ref></ref> ונכלולי<ref name=":11" /><ref name=":12"></ref>, אשר מרבה להשמיע דעות חסרות בסיס מתוך כריזמה ושכנוע עצמי עמוק<ref name=":4" /><ref name=":11" />. יש לו דעה נחרצת כמעט על כל דבר<ref name=":2" />, הוא מבקר את המדע, את הטבעונים, פעילי האקלים<ref name=":4" /> ורופאים<ref></ref>. מתעסק בשאלות מהותיות מתוך מינימום של ידע מוקדם<ref name=":4" /> וחוסר מודעות<ref name=":2" /><ref name=":12" />.

ברוב המערכונים שאולי רב עם מישהו, או עם החברים שלו או עם אח שלו ראובן או עם בת הזוג שלו. הוא בטוח שמוליכים אותו שולל לעיתים קרובות, הוא חרד לכבודו וכשהוא מרגיש שהוא יוצא פראייר הוא הופך מיד לתוקפני וכוחני<ref name=":2" />.

שאולי הוא בעל מבטא סמי-מזרחי<ref name=":12" /><ref name=":13" /><ref name=":15" /> אך עם זאת מרבה להשתמש בניואנסים אשכנזים<ref name=":13"></ref>. פעמים רבות הוא מתואר כמודל "הישראלי המכוער"<ref name=":2" /><ref name=":10" />, וכן מרבה להשתמש במשפטים "אולי תסתמי את הפה שלך" ו"מה אני גייז?" שנאמר כתגובה לדברים המערערים את גבריותו<ref name=":10"></ref>.

== משפחתו וחייו האישיים ==
שאולי, בן 54<ref name=":6" />, נולד בעיר אזור, אך לטענתו המרואיינים יצרו בלבול והוא נולד ברחובות שבישראל<ref>הפרלמנט, עונה 1 פרק 2</ref>. לשאולי אח אחד, ראובן<ref name=":2" /><ref></ref><ref></ref>, ובעונה הראשונה של הפרלמנט מתוארת השבעה של אמם<ref>הפרלמנט, עונה 1 פרק 1</ref>.

לשאולי בן יחיד בשם לות'ר<ref name=":5">הפרלמנט, עונה 2 פרק 3</ref><ref></ref>, מאשתו הראשונה, ג'ניפר, ממנה התגרש<ref name=":5" /><ref name=":6"></ref>. לותר ואמו מתגוררים בארצות הברית<ref name=":5" />, בנאשוויל, איסטווי, ברוקלין, סלוט לייק סיטי, שבארצות הברית. שאולי נשוי לאירנה<ref name=":2" /><ref></ref><ref></ref><ref></ref>, אישה ממוצא רוסי<ref name=":11" /><ref name=":14"></ref>, רכה ועדינה כלפי חוץ, אך עם זאת נוהגת לדבר מלוכלך ולקלל מדי פעם<ref name=":11" />, ועובדת כאחראית משמרת ב"מפגש הסטייק"<ref name=":2" /><ref name=":14" />. לטענתו של שאולי הוא "עובד בזוגיות" בתור משרתו המלאה<ref name=":2" /><ref name=":12" />, אך במערכון משנת 2010 נטען כי הוא יו"ר ועד הטכנאים של הערוץ הראשון<ref name=":2" /><ref></ref>.

== קבלה ==
בסקר של "מעריב" בו השתתפו למעלה מ-17 אלף איש, הוכתר שאולי כדמות הקומית הגדולה בכל הזמנים<ref name=":1" />, ובשנת 2019, הוכתר על ידי "וואלה!" כדמות העשור<ref name=":7" /><ref name=":2" />. עמי פרידמן מ"ישראל היום" כתב כי זוהי אחת הדמויות הקומיות הגדולות שנכתבו ובוצעו בישראל אי פעם<ref></ref>, אבישי סלע ממגזין "Time Out" כינה אותה בתור הדמות הגדולה ביותר בתוכנית<ref name=":8" />, וכך גם עידו ישעיהו, נדב מנוחין ועמית סלונים מ"וואלה!" תיארו אותה כדמות הגדולה ביותר בתוכנית<ref name=":7"></ref>.

אריאנה מלמד מעיתון "הארץ" כתבה כי סדרת הסרטונים בארץ נהדרת שעסקו במחלת הסרטן של שאולי ועלילותיו בבית החולים לצד אירנה היו השיא של התוכנית, הן בכתיבה והן במשחק<ref name=":15"></ref>. מולי שגב, מיוצרי ארץ נהדרת, ציין כי לדעתו, סרטונים אלו היו לא רק המערכונים הכי טובים של הדמות, אלא גם המערכונים הכי טובים בתולדות התוכנית<ref name=":2" /><ref name=":9" />.

דניאל שירין מ"מקור ראשון" כללה אותו ברשימת "20 הדמויות הגדולות של ארץ נהדרת" והוסיפה כי שאולי התגלה כדמות שקשה לא לאהוב, בין השאר בזכות ההתעקשות שלו לומר בקול את מה שחלק מהצופים לוחשים לעצמם בלב<ref name=":11" />. חנוך דאום כתב כי הדמות של שאולי היא אחת הדמויות המצחיקות, החשובות והגדולות ביותר בהיסטוריה של ישראל<ref></ref><ref></ref><ref></ref>.

בפורים 2017 התחפש שר הביטחון, אביגדור ליברמן, לדמותו של שאולי. את התמונה פרסם בפייסבוק והוסיף אליה את הכיתוב ""היי אסי, ד"ש משאולי יעני"<ref></ref><ref></ref><ref></ref><ref></ref>.

על פי ליהי יונה מאתר "ynet", דמותו של שאולי היא כדוגמת בלאקפייס למזרחים, בצורה שמציגה את הציבור המזרחי כפרימיטיבי ונבער<ref></ref>. לאחר שאסי כהן השתתף בטקס פרידה שנערך לכבוד ראש המוסד היוצא, תמיר פרדו, בתור דמותו של שאולי, כתב אלון עידן מ"הארץ" כי זהו פגם לדמות סאטירית שהיא מוזמנת לאירוע של "השלטון", שכן תפקידה של הסאטירה היא לבקר ולהכאיב לשלטון<ref></ref>.

== ראו גם ==

* ארץ נהדרת - דמויות
* שאולי ומלחמת האזרחים#קבלת המערכון בציבור הישראלי

== קישורים חיצוניים ==
* 
* 

== הערות שוליים ==

קטגוריה:דמויות טלוויזיוניות
קטגוריה:ארץ נהדרת
קטגוריה:דמויות בדיוניות בתרבות הישראלית
קטגוריה:אסי כהן